Document ID: /fineweb-2-swissfilter-quality_10-filterrobots/filtered/02038.jsonl.gz/2459

Ultra da quai sajan zups, deposits d’armas e vehichels da gruppas militantas vegnids destruids. Ulteriur material sco computers saja vegnì confiscà.
Tar l’acziun gronda sajan stadas da la partida l’aviatica militara, la marina ed era la polizia. L’acziun ha cumenzà il venderdi.
Suenter ina grev’attatga sin ina moschea il november cun passa 300 unfrendas, aveva il president Abdel Fatah Al-Sissi cumandà al militar da gudagnar enavos la controlla sur la regiun entaifer trais mais.
Situaziun tendida
La situaziun da segirezza sin la peninsla dal Sinai è dapi onns tendida. Escalada è la situaziun suenter il putsch da l’armada cunter il president da lez temp Mohammed Mursi l’onn 2013. Il mars datti elecziuns en l'Egipta. Al-Sissi candidescha per in'ulteriura perioda d'uffizi.
RR novitads 12:00